LidanRubinov/Halacha-QA huggingface dataset:
שאלה: אחד מי יודע : מדי שנה מתעוררת אצלינו מחלוקת במשפחה. כששרים את אחד מי יודע, בלחן הנפוץ חוזרים מספר פעמים על אלוקינו. האם יש בכך חשש לפגיעה בייחוד ד ובנשיאת שמו לשווא? (בדומה ל מודים מודים וכיו"ב) האם יש הבדל בין לשיר אלוקנו הרבה פעמים לבין שם ד ממש? (עם האות ה במקום ק ).
תשובה: רק בדרך תפלה יש איסור לומר מודים מודים. דרך שירה אין בכך חשש. אולם אין לומר את שם ה' ממש אלא רק כינוי. לכן יש לומר: אלוקינו.
שאלה: מצוה לשמוע שירי קודש: האם מקיימים מצות תלמוד תורה, בשמיעה ושירה של שירי קודש (שירים שהם פסוקים), והאם כדאי להרבות בזה?
תשובה: בשמיעת שירי קודש לא מקיימים מצוות תלמוד תורה.את מצוות תלמוד תורה כדאי לקיים בלימוד ממש ולא דרך אגב. זוהי מצוה שתורמת המון לאדם, כשהיא נעשית בצורה רצינית, ולא אגב בילוי או שירה. אם אתה מרגיש ששמיעת השירים מעילה לך וגורמת לך תחושה של התעלות רוחנית אז יש מקום לשמוע אותם. ובכל מקרה עדיף לשמוע אותם במקום לשמוע שירים בלועזית.
שאלה: אומגה 3 ללא סימן כשרות: אני בהריון והרופא המליץ לי לקחת אומגה 3. בבית המרקחת של קופ"ח נתנו לי אומגה 3 וכשבאתי הביתה גיליתי שאין לו כשרות. האם אפשר לקחת את זה?
תשובה: אם אין לזה טעם מותר.
שאלה: קריאת תהילים לרפואה: אנו קבוצת נשים שקוראת מידי מוצ"ש וראש חודש ספר תהילים המחולק, לרפואה, לבנים, לזיווג, לשבויים ונעדרים וכיוצ"ב. לצערנו רשימת האנשים לרפואה מתארכת, ביניהם מופיעים אנשים שלא עלינו היו במצב קשה או חלו במחלה קשה וב"ה נרפאו, כמו-כן, ישנם שמות של אנשים שנפצעו בפיגועים, חלקם השתחררו מביה"ח אך עדיין אינם בריאים ואין לנו מקור מידע על מצבם. אנו ממשיכות לציין שמות של אנשים אלו אך איננו יודעות מהו הנוהג הנכון, מצד אחד מדובר באנשים שיצאו מכלל סכנה ומצד שני לא עלינו המחלה עלולה לשוב. האם יש להמשיך ולהזכיר את שמם? מתי מוציאים שם מרשימה?
תשובה: כל זמן שלא בטוחים שמישהו זקוק ממש לרפואה אל תזכירו אותו כי זו טירחא דציבורא. תעברו על הרשימה ומי שאתם יודעים בוודאות שזקוק לתפילה - תזכירו, את השאר אל תזכירו.
שאלה: לכוון בתפילה לעבר המשיח: נאמר שיש משיח בכל דר ודר ונאמר גם לכוון על צדיקי הדור שיעלו את התפילה. אז השאלה שלי היא, האם לכוון בתפילה לכיוון המשיח שיעלה את תפילתי אפילו אם איני יודע את שמו?
תשובה: בתפילה צריך לכוון אל ריבונו של עולם, שאליו אנו מתפללים, ולא אל אנשים כאלה או אחרים. ובכלל ההדרכה הרוחנית הנכונה היא שהאדם יתרגל לסמוך על העבודה שלו, בחומר וברוח, ולא יפיל את האחריות לתפילתו או להצלחתו על אחרים, גם לא על צדיקים. אם הקב"ה ציוה אותך להתפלל סימן הוא שאתה יכול להתפלל בעצמך ואינך צריך סעד של אחרים. נכון הוא שיש ערך לתפילתם של צדיקים, אך אין הכוונה שהיא תבוא במקום התפילה של האדם עצמו. לכן התרכז בתפילתך ותכוון אותה אל הקב"ה מתוך אמונה שהוא "שומע תפילה" - כל תפילה. שיתקבלו תפילותיך ברצון.
שאלה: לעבוד בהתרמה בשכר: יש אירגון חסד שרבנים חתומים עליו. אירגון זה משלם משכורות לרכזי ערים (משכורת קבועה חודשית). בנוסף, החבר ה שנשלחים ומתרימים מרוויחים אחוזים מכספי ההתרמה (25 ) או שכר מינימום מהכסף שהתרימו. הציעו לי להיות רכז עיר, האם זה מותר?
תשובה: אם עיקר הכסף הולך לנזקקים אי אפשר לדרוש מאנשים שיעבדו בחינם. אני חושב שזה מותר.
שאלה: צבע הפסים בטלית: חיפשתי בהלכה במקומות רבים ולא מצאתי ספר המדבר על צבע הפסים בטלית. אבל הבנתי שמצד ההלכה אין הבדל אם הפסים הינם שחורים או לבנים ושהם רק לנוי. האם זה נכון, והאם יש עניין מצד הקבלה באחד מהצבעים יותר מהאחרים?
תשובה: לא ידוע שיש עניין באחד הצבעים. בהלכה לא מוזכר.
שאלה: עצי נוי בשביעית: אני מעוניין לשתול עצי נוי בגינתי האם קיימת בעיה הלכתית מבחינת שנת השמיטה, האם אני יכול לעשות היתר מכירה באופן עצמאי?
תשובה: הרב קוק זצ"ל כתב בחריפות כנגד נטיעת עצי נוי בשמיטה, וכתב שההיתר מכירה שהוא תומך בו איננו אלא לחקלאים שזאת היא פרנסתם, אבל לא נטיעות של הרחבה ובודאי לא של נוי. על כן אינני רואה אפשרות להתיר, אלא א"כ ישנה סיבה מיוחדת. בברכת התורה והארץ הרב יהודה הלוי עמיחי
שאלה: חרקים ותולעים בפטל: האם יש צורך בבדיקה מיוחדת מחשש תולעים בפטל (פרי)?
תשובה: פטל או אסנה יש בהם נגיעות, החרקים בין הגרגירים, יורדים בשטיפה או שפשוף. בברכת התורה והארץ הרב יהודה הלוי עמיחי
שאלה: השם  אלה  לבת: האם ישנה בעיה בנתינת השם אלה (כמו עץ האלה המוזכר כעץ ארץ ישראלי יציב ומשמעותי בתנ"ך) לבת?
תשובה: מה החשש, שיש לזה אסוציאציה של עבודה זרה? אם כן אפשר לקרוא במלעיל ולא במילרע.
שאלה: שתיית מים שמא הם מתולעים: האם האיסור לשתות ממים נובעים ללא סינון, הוא איסור גורף בנהרות וימים או רק כאשר יש חשש שיש תולעים במים, למשל, האם מותר לאדם לשתות מים מן הכינרת או שצריך לחשוש שמא המים התליעו?
תשובה: מים שאינם מוחזקים בחרקים אין לחוש, ורק דברים שיש בהם חרקים, כשכר, הגמ' אמרה שאדם לא ישתה בלילה בלא בדיקה אבל מים רגילים שכרגיל אין בהם חרקים אין חובת בדיקה. ועל כן לעניין כנרת צריך לדעת את המציאות אם יש שם חרקים אין לשתות אולם אם לא מצוי בהם חרקים (וכך נראית לי המציאות) אפשר לשתות. בירושלים החמירו בבורות המים מכיוון שהיה ידוע שיש בהם חרקים, אבל במקום שלא ידוע לא הקפידו. בברכת התורה והארץ הרב יהודה הלוי עמיחי
שאלה: ערבית מוקדמת במוצאי ראש חודש : האם ניתן להתפלל ערבית, לפני השקיעה, במוצאי ראש חודש, למשל קבלת שבת מוקדמת כשראש חודש חל בערב שבת?
תשובה: אפשר להתפלל, אבל אל תוסיף יעלה ויבוא בתפילת שבע של שבת כי זה תרתי דסתרי.
שאלה: מניעת חטיפת חיילים: שמעתי שיש פקודה בצבא שאומרת שכאשר מתבצעת, ח"ו, חטיפת חייל יש לעצור את החטיפה בכל דרך שהיא ואף ע"י הריגת החייל. האם הדבר נוגד את חוקי התורה, ולמה? טענת המתירים היא שאל"כ ישחררו מחבלים עבור קבלת החייל.
תשובה: אני לא עסקתי בנושא הזה. על פניו, לא נראה לי שמותר להרוג חייל בשביל שלא יפול. אמנם שאול ביקש מנושא כליו שיהרוג אותו משום שלא רצה ליפול ביד הערלים, מאחר ולא ידע אם יעמוד בעינויים, אם כן מותר לפעמים לאדם לפגוע בעצמו, אבל שתהיה הוראה קבועה כזו - לא נראה לי נכון.
שאלה: לימודים במסגרת חילונית: האם מותר לי להעיר או לבקש ממרצה מסוים שאצלו אני לומד, שלא ינבל את פיו וישמור על שפה נקיה למרות שידוע לי שדבר זה יצור הסתכלות שאינה חיובית הן מצד המרצה והן מצד חברי ללימודים?
תשובה: קשה מאד בדור שלנו להוכיח. אולם הדרך הראויה היא שלא תוכיח אותם אלא תדבר על הצרכים שלך. תאמר למרצה שאתה רגיש ומבקש שבפניך לא יהיו ניבולי פה. כך הדברים שלך יוכלו להתקבל.
שאלה: הקפאת קרחום בשבת: האם מותר לשים בשבת קרחום במקפיא כדי שיקפא ואפשר יהיה לקרר בו בשבת מצרכים אחרים? כלומר, האם בקרחום, בשונה מקרח רגיל שלגביו כבר דנו הפוסקים, יש אולי משום תיקון כלי, שהרי ע"י ההקפאה הוא נעשה ראוי לשימוש, או שכיון שזה דרך שימושו הרגיל אין בכך בעיה, ועוד שהקרחום לא נשאר קפוא ואחרי הוצאתו מהמקפיא הוא מתחיל להפשיר?
תשובה: אתה מתאר קרחום שקופא במקרר ומפשיר אח"כ, אם כן, הוא דומה בכל לקרח רגיל. אך אני מכיר קרחום שעל פניו לא ניכר שום שינוי אלא שהוא מתחמם מחוץ למקרר, קרחום כזה, אם אכן אינו דומה לקרח, מותר להכניסו למקרר לכל הדעות.
שאלה: שינה בחדר של נפטר: אחי נפטר לפני ארבעה חודשים. הוא היה רווק וגר בבית הורי ומלבד לנקות את החדר לא בוצע בו כל שינוי. בשל בעיית מגורים אחותי בעלה וילדיה עוברים לגור אצל הורי, ואחותי מעוניינת להשתמש בחדר של אחי כחדר שינה לילדיה בתקופה זו. האם הדבר מותר (עוד לא עברה אפילו חצי שנה), האם אין בכך זילזול בכבוד המת? אומרים שנשמת הנפטר נמצאת בבית שנה, האם זה לא יטריד את מנוחתה?
תשובה: מותר. אנו לא קובעים הנהגה למעשה על-פי אמירות כאלו שהזכרת.
שאלה: מכונה לממכר דברי מאכל במקומות צבוריים: בישיבה יש מכונה לממכר דברי מאכל וקורה שאחד קונה ביסילי אבל זה לא יוצא ואז הבא מגיע משלשל את המטבעות וקונה ביסלי ויוצא לו שני שקיות, האם מותר לשני להשאר עם הביסלי?
תשובה: כן, יש להניח שהראשון התייאש, הרי הוא לא יכול ללחוץ על המכונה שהיא תוציא. אא"כ רוצה להיות סופר חסיד.
שאלה: מטפל זר עם צלב: יהודי נכה הזקוק לסיוע באופן קבוע קיבל מטפל פיליפיני שיש לו שרשרת עם צלב על צווארו. 1. האם מותר מבחינת הדין למטפל להסתובב כך גם בשעת הברכות בבית? 2. האם צריך לבקש ממנו להסיר את השרשרת או שמא יש לחשוש לפגיעה בכבודו ואולי יחפש להתנקם בחולה בגלל זה?
תשובה: שתי וערב אינו עבודה זרה. זה לא כמו פסל, שבדורות קודמים השתחוו לו, האסור בהנאה. כבר הרמ"א, לפני כמה מאות שנים, כתב שהשתי וערב שבזמננו רק מזכיר להם את העבודה זרה אבל לא ממש. גם בשעת הברכות אין בעיה שהמטפל יסתובב מולו עם השרשרת.
שאלה: פירוש - זיע"א : ברצוני לדעת מה הפירוש של המילה זיע"א?
תשובה: פירוש ראשי התיבות הוא: זכותו יגן עלינו. והכוונה, שאנחנו מבקשים מהקב"ה שיגן וישמור עלינו בזכות אותו אדם שיש לו זכויות רבות.
שאלה: נדר לצום כל יום: בזמן כעס אמרתי לעצמי שאני אצום כל יום, האם זה נחשב נדר?
תשובה: תעשה התרת נדרים.
שאלה: היחס לבני דודינו: מפעם לפעם אני נתקלת בדעות ויחס מאוד עויין כלפי ערביי ישראל. לא אחת שמעתי כי אסור לתת להם להכנס לקניונים, ללמוד באוניברסיטה או לעבוד בעבודות ציבוריות בתואנה שאסור לקחת סיכון ולו הקטן ביותר. במסגרת לימודי ועבודתי אני נפגשת עם ערבים וכמו בכל חברה חלקם מקסימים וחלקם פחות. היחס הזה שבעניי נחשב כהתייחסות קולקטיבית וגזענית מאוד חורה לי ומאוד לא נוח לי עם כך, בעיקר כאשר הוא מגיע מאנשים המשתייכים לחברות דתיות אשר מייצגות כביכול דעה תורנית. האם ההלכה היהודית תומכת בכך שנשנא את כל הערבים כקולקטיב - מפגעים ולא מפגעים כאחד, האם יש לערבי אחריות על מעשיו של ערבי אחר? כיצד אמור להיות יחסינו אליהם, האם אנו אמורים להגביל להם זכויות כעם רק בגלל שחלק מבצע פיגועים הלכה למעשה? (לציין כי אני מדברת על איזורים במרכז הארץ ולא על התנחלויות או שטחי יש"ע שם יש גם צורך להתייחס לבעיות הביטחוניות)
תשובה: טוב שהעלת את השאלה. עלינו לברר לעצמינו את יחסינו לערבים החיים איתנו. באופן אישי יש ערבים שהתנהגותם היא מעולה. אך לדאבונינו רובם הגדול של הערבים בליבם רוצים לחסל את מדינת ישראל ואילו יכלו היו עושים זאת מיד. המחבל שרצח שמונה תלמידים במרכז הרב היה עובד בהסעות ואני מניח שהיה נחמד אל האנשים ולא היה עולה על דעתו של מי שהכיר אותו שהוא יעשה רצח מתועב כזה. לא נכון להניח שיש מיעוט שולי בין הערבים שרוצה את רעתינו והרוב אנשים הרוצים בחיים משותפים איתנו ביחסי ואחוה. הסקרים מראים שהרוב מזדהה עם מעשי המחבלים. הערבים במדינת ישראל אינם שונים מהערבים בארצות אחרות, סוריה, אירן ועירק והם שם מכריזים בפה מלא שהם רוצים את השמדתינו. אם כן היחס אליהם נובע מהיחס שלהם כעם אלינו. ואם רוב הערבים שמחים בליבם למעשי המחבלים ורוקדים בביתם לאחר פיגוע האם זה לא טבעי לחשוש מהם וגם מאותם המתנהגים למופת. לפני כשמונים שנה היו פרעות בחברון ושם נרצח אח של סבתי בידי השכן שלו שהיו עד אז ביניהם יחסים מצוינים והדוד סמך על השכן שהוא יגן עליו ואותו שכן רצח אותו באכזריות נוראה. לאמור אין לשפוט על פי התנהגות פרטית אישית מה בלב. זה מצער שכך המצב אבל זו המציאות לדאבונינו. אשמח לשמוע שהסקרים השתנו ורוב הערבים שינו באמת את יחסם לעם ישראל ומסתייגים באמת ממעשי המחבלים.
שאלה: להתרחק מאדם שחטא בעברו: יש לי קרוב שאני יודעת שבעברו עשה מעשה רע, האם מותר לי להרחיק את אחי ואחיותי ממנו או שבעצם האמירה להתרחק ממנו יש פה גם לשון הרע?
תשובה: אם את חוששת שיחזור על המעשה הרע שעשה את יכולה ואף צריכה להזהיר אותם להתרחק ממנו כי זה לשם שמירה ולכן אין בזה לשון הרע. לשון הרע הוא כשמוציאים על מישהו שם שלילי.
שאלה: כיבוד הורים מול מצוות תוכחה: מצוות "הוכח תוכיח את עמיתך" חלה גם לגבי ההורים, כיצד?
תשובה: מצוות תוכחה היא מצווה קשה ומסובכת וגדריה מרובים, עד שכבר רבי אלעזר בן עזריה אמר שאין בדורו מי שיודע להוכיח. ורבי טרפון שם (ערכין דף טז עמ' ב) אמר שאין בדורו מי שיודע לקבל תוכחה. ופעמים שמצווה שלא להוכיח, שכשם שמצווה לומר דבר הנשמע כך מצווה שלא לומר דבר שאינו נשמע. ולכן לפני שרוצים להוכיח מישהו צריך לבחון היטב האם המוכח יקבל את התוכחה והאם המוכיח יודע להוכיח מבלי לפגוע ובלי לשמור טינה, והאם התוכחה באמת תועיל, ובלי כל אלה מוטב שלא להוכיח שכן התוכחה תגרום רק למריבה ולשינאה. אולם אם נראה שהתוכחה תועיל יש לאומרה בנחת ובלי לפגוע. ואם בכל אדם כך, קל-וחומר בהורים שחייבים בכבודם. ואם את רואה שהוריך עוברים על דברי תורה, ולדעתך, הם יקשיבו לך אם תעירי להם, מותר להעיר בדרך של רמז, כלומר, לא לומר להורים שהם לא נהגו כהלכה, אלא לומר להם: כך ההלכה, והם יבינו מעצמם.
שאלה: הופעות אמנים: האם זה אסור ללכת להופעות של זמרים חילונים שהישיבה בהם מעורבת? האם זה אסור לשמוע שירים שלא מדברים על דת וארץ ישראל, כמו שירי אהבה בסגנון מזרחי או פופ? אני מאוד אוהבת מוזיקה ואני מסננת לי שירים פה ושם אבל השאלה אם בכלל יש איסור או שזה לא יפה אני לא יודעת. וגם אם זה אסור ואני מחליטה לא לשמוע וללכת להופעות כאלו, מה קורה אם יש בן זוג שאומר שהוא כרגע לא בדרגה כזאת שלא לשמוע שירים כאלו והוא לא מוכן לוותר על זה כי המוזיקה זה החלום שלו-הוא זמר ומלחין. מה עושים בקשר לזה? אשמח אם תענו לי כי הנושא מאוד מפריע לי.
תשובה: מותר לשמוע שירים שאין בהם גירויים לדברים אסורים או הטפה לדעות מקולקולות. אך צריך לדעת שלשירים ישנה השפעה גדולה על נפש האדם. וגם שירים סתמיים יוצרים אוירה תרבותית שבתוכה חי האדם וממנה הוא מושפע. ובדוואי שהליכה להופעות כאלה משאירות רושם על נפש האדם. ולכן כדאי להשתדל שהשירים שהאדם שומע ימשכו אותו כלפי מעלה ולא להפך. אולם אם בעלך רוצה לשמוע דווקא שירים כאלה, לא כדאי לריב בגלל זה, וגדול ה וכשתתקדמו שניכם, הצורך הזה יעלם מעצמו. דרך אגב, גם מי שאוהב להלחין יכול לבטא את כשרונותיו בשירים שמרוממים את האדם, וברוך ה' היום יש רבים כאלה.
שאלה: תפילת הדרך ממודיעין לירושלים: אני גרה במודיעין ועובדת בירושלים. כל יום אני נוסעת הלוך וחזור, ולפעמים אפילו פעמיים. האם אני צריכה להגיד כל יום תפילת הדרך? האם כאשר אני יוצאת שוב באותו יום לירושלים וחזור אני צריכה להגיד שוב תפילת הדרך?
תשובה: כשאת יוצאת ממודיעין עליך לומר תפילת הדרך. את תפילת הדרך אומרים רק פעם ביום גם אם נוסעים לעוד מקום. מי שחוזר לביתו באותו יום מוסיף בתפילת הדרך את המילים "ותחזירנו לביתנו ל ".
שאלה: ילד של בת כהן וישראל: ידוע לי כי בדרך כלל בת כהן שנישאה לישראל הילד אינו כהן. אולם במקרה דנא מדובר (לא עלינו) בבת כהן שנתעברה מישראל והשניים לא נישאו. היא ב"ה לא עשתה הפלה ונולד בן. האם במקרה זה הילד לפי האם היינו כהן? (עיינתי במסכת קידושין פרק ג משנה יב אך הדין לא ברור לי)
תשובה: המשנה בקידושין אומרת, כל מקום שיש קידושין ואין עבירה הולד הולך אחר הזכר ונותנת לכך דוגמא כשכהנת נשאת לישראל ועיין שם ברש"י ש"אין עבירה" הכוונה היא, שאין להם איסור להתחתן מן התורה, כגון: כהנת לישראל, ואין הכוונה ב"עבירה" לאופן הקשר ביניהם ולכן אפילו שהקשר בין הכהנת לישראל הוא מחוץ לנישואין הולד הולך אחר הזכר. הרב תומר ישראלי
שאלה: בהמשך ללבישת ציצית ללא תכלת: הרב ענה על תשובה באתר, שמי שהולך עם תכלת ולובש ציצית שאין בה תכלת מבטל מצווה. ורציתי להבין, כשאני לובש בגד צמר ארבע כנפות עם לבן בלבד, זה ביטול מצוות עשה (של תכלת) ללבוש אותו או שזה איסור דאורייתא (של ארבע כנפות ללא ציצית) ללבוש אותו?
תשובה: היות ואפשר היום להשיג תכלת, רק שיש בזה טרחא, אם אדם לא לובש טלית הוא לא מבטל מצוה אבל אם ביכולתו להטיל תכלת ולא מטיל הוא מבטל מצות עשה לכן עדיף שלא ילבש כלל.
שאלה: השגחה פרטית בארץ ישראל: למדתי שיש השגחה מיוחדת על הארץ וזה מתבטא בכך שהגשמים תלויים במעשים ובמצוות שלנו.(קריאת שמע "והיה", "עיני ה אלוקיך בה", "לא כארץ מצרים היא" וכו ). אם כך אני מבינה, שהבצורת הקשה מאוד שקיימת מעידה על מצב רוחני כללי ירוד בעמ"י ואם נעשה תשובה נזכה לגשם. אך החורף רחוק וממש אין מים בכנרת וגשם בקיץ זה סימן של קללה. גם אם נעשה תשובה עכשיו איך תיפטר הבעיה של הגשם?
תשובה: הדרך הרגילה לברכה היא בשפע של גשם שיורד בעיתו ובזמנו. אולם לקב"ה יש דרכים נוספות להביא עלינו ברכה. גם אם לזמן קצוב יתכן שהברכה מתעכבת בכל אופן הברכה באופן בסיסי כבר יכולה להיות מוכנה בכל יום. ולוואי ונזכה.
שאלה: שבירת חלון בכלי עבודה שנשכח: אחד השכנים השאיר כלי עבודה פלייר בלע"ז ברשות הרבים, הילדים השכנים לקחו את הכלי וניפצו איתו חלון. על מי חובת האחריות לנזק?
תשובה: קטן שהזיק, חבל וכדומה פטור מלשלם. וכן כתוב במשנה בבא קמא פרק ז, וכן פסק מרן בשולחן ערוך חושן משפט שמח ו-תכד. לגבי חיוב ההורים, מובא בילקוט יוסף ("דיני חינוך קטן" עמוד שעט) שגם ההורים פטורים מלשלם. ברמ"א (אורח חיים שמג) כתב, שקטן שעבר עבירות בקטנותו, טוב לו שיקבל על עצמו איזה דבר לתשובה ולכפרה. וכתב במשנה ברורה, שמשמע מלפנים משורת הדין הקטן צריך לשלם. וכן כתב בספר משפטי התורה (חלק ראשון סימן ד), שהאב פטור מלשלם וממידת חסידות, ובפרט בין שכנים, נכון לשלם. לכן, על השוכח את הפלייר אין חובת ת מאחר והילדים באו ולקחו והזיקו בעצמם (ונראה לומר, שגם ללא פלייר היו מזיקים). והילדים פטורים משום שפגיעתן רעה. ומצד הדין גם ההורים פטורים. וכבר כתבנו שמן הראוי (וממידת חסידות) והחכם עיניו בראשו, שההורים יפצו את בעלי החלון. הרב חגי וייסמן
שאלה: ספיחין בשיח עגבניות: בחצר ביתינו התפתח שיח עגבניות, כנראה מזרעים שנשטפו החוצה מהבית. מה דין השיח? האם מותר לאכול את העגבניות שצומחות עליו? גם בשטח ציבורי ישנו שיח כזה, מה דין הפירות שעליו?
תשובה: אם הצמח עלה השנה בחצר הרי הוא ספיח, אמנם לגבי השטח הציבורי השאלה אם זה מקום זריעה (שרגילים לזרוע בו), אם זה מקום מעבר ואין זורעים בו אין בו איסור ספיחים אלא קדושת שביעית. בברכת התורה והארץ הרב יהודה הלוי עמיחי
שאלה: זמני התפילה: רציתי לשאול כמה שאלות בנושא: 1.עד מתי אפשר לקרוא קריאת שמע? 2.עד מתי אפשר להתפלל תפילת שחרית. 3.ועד מתי אפשר להגיד ברכות השחר? 4. במידה שעבר זמן קריאת שמע מה אני צריך לקרוא? 5.ובמידה ואני מתפלל ובעודי מתפלל אני שם לב שעוד רבע שעה נגמר זמן קריאת שמע, מה עלי לעשות?
תשובה: 1. זמן קריאת שמע לכתחילה הוא עד סוף שלוש שעות זמניות (היום זה 8:37 לדעה המחמירה ו-9:13 למקילה). 2. זמן תפילה לכתחילה עד סוף שעה זמנית רביעית (היום זה 9:59 לדעה המחמירה ו-10:23 למקילה). ובדיעבד עד לחצות היום. 3. לכתחילה טוב לומר ברכות השחר לפני סוף זמן תפלה שחרית, ואם עבר זמן זה אפשר עד חצות היום, ובדיעבד אפשר לאומרם עד הלילה 4. עד ארבע שעות זמניות אפשר בדיעבד לקרוא קריאת שמע אם ברכותיה. לאחר מכן לקרוא רק את פרשיות קריאת שמע בלבד אלא אם כן האיחור נבע מאונס, שאז אפשר עד חצות 5. אם אתה עומד בפסוקי דזמרא או לפניהם אזי תדלג על חלק מפסוקי דזמרא ותתחיל ברכות קריאת שמע.
שאלה: לקיחת הלוואה מקופה ציבורית: ראיתי בכמה מקומות, כגון: קופת חולים וכד, שהפקידה המחזיקה קופת תשלומים לוקחת מדי פעם הלוואה מהקופה לצרכים אישיים, על מנת להחזיר כמובן, האם דבר זה מותר ומה ההגדרה של מעשה כזה?
תשובה: צריכים לשאול מהם תנאי הזכויות שיש לקופאית במקום בו היא עובדת. אם אסור לה לעשות כן ברור שזהו גזל. אסור לגזול גם על מנת לשלם. יתכן שמנהל העבודה מרשה. תלוי בכללי המקום.
שאלה: מחילה לאדם שנפטר: אני מכיר אדם שלפני כשבועיים הלך לעולמו בטרם עת בסביבות גיל ה-50 ללא אשה וילדים. אותו אדם כשהיתי ילד, לפני כ-15 שנה, הרביץ לי הרים אותי מהאוזן ורץ בכל השכונה כשהוא מושך אותי מהאוזן. מאותו רגע התחלתי לשנוא את האדם הזה. כששמעתי שהוא נפטר כאב לי עליו, אבל הבעיה שאני לא מוחל לאדם הזה על מה שעשה לי, האם זה ר שאני לא מוחל לאדם למרות שהוא הלך לעולמו?
תשובה: אני מבין שהוא לא ביקש ממך סליחה, אתה לא חייב למחול אבל מצד מידת חסידות ראוי למחול. תחשוב על כך שכל אדם עושה איזו שטות והוא קיבל את עונשו, ותמחל לו כדי שלא יהיה לו נזק בעולם הבא.
שאלה: אכילת דגים ובשר בימינו: הרב דוב ליאור ענה שעל פי המגן אברהם מותר לאכול בשר ודגים. האם, חוץ מדעת המג"א שכתב זאת, נעשה מחקר כלשהו כדי לאשש את הטענה הזו? איך יש בידינו כח לומר שהשתנו הטבעים ללא מחקר מדעי מבוסס?
תשובה: זהו מחקר מדעי, על-פי מי אמרו שהשתנו הטבעים? ע"פ חכמי הרפואה. חכמי הרפואה באותו הדור אמרו שהיום אכילת בשר ודגים יחד לא מזיקה. יכול להיות שהרפואה השתנתה. לפני 2,000 שנה חכמי הרפואה אמרו כך, לפני 200 שנה אמרו אחרת. אם יגידו היום שזה השתנה זה משהו אחר.
שאלה: כוונת הלב ביציאה מהארץ שלא מרצוני: התחתנתי עם בחור בעל תשובה שעלה לארץ בגפו והשאיר מאחוריו משפחה אוהבת, לא שומרת מצוות. כולם שואלים אם להורים שלו קשה לקבל את חזרתו בתשובה, והוא תמיד משיב כי הקושי שלהם הוא בכך שבנם נמצא מעבר לים וכי הם מתגעגעים אליו מאוד (ודואגים לשלומו בגלל אויבינו). וכמובן, גם הוא מתגעגע אליהם מאוד (וכבר ראיתי אותו מזיל דמעה על כך). לפני שהתחתנתי הייתי נחרצת מאוד בדבר היציאה מארץ ישראל ושום טיול לחו"ל לא משך אותי. היום, לאחר החתונה, יוצא לי ליסוע לחו"ל במסגרת הקשר המשפחתי הזה ולמען כיבוד הורי בעלי. אני אוהבת מאוד את ארץ ישראל, היא בנשמתי, וקשה לי לצאת ממנה. עם זאת, יש בטיול לחו"ל משהו מן הכייף ותחושה נעימה של הרפתקה. איך עליי לכוון את ליבי בקשר לנסיעות הללו, האם עליי לרכז את מחשבותיי ב"חבל שעליי לצאת מארץ ישראל", האם עליי למנוע מעצמי תחושה של הנאה ביציאה לחו"ל או שמא מותר לי להרגיש נעימות בהרפתקה הזו?
תשובה: טוב מאד שאת כל כך אוהבת את הארץ וקשה לך לצאת ממנה. אם את נאלצת לצאת מהארץ לחו"ל תשתדלי להפוך את הנסיעה לשליחות למען ארץ ישראל באמת. להשפיע על משפחת בעלך שגם הם יבואו לביקורים בארץ ולאהב את ארץ ישראל על כל מי שאת פוגשת שם. וגם לצמצם את הבילויים בחו"ל למינמום. ולשאוף שבמשך הזמן המשפחה תבוא לכאן ואת לא תצטרכי לצאת מהארץ כלל. חזקי ואימצי באהבת ארץ ישראל, חו"ל היא טמאה כבית קברות וארץ ישראל היא ארץ החיים והכיף באמת.
שאלה: עגיל שני באוזן: האם מותר לשים עגיל שני באוזן, האם אין איסור בהלכה?
תשובה: אני לא חושב שיש בזה בעיה לבנות. לבנים אסור משום תכשיטי נשים.
שאלה: קורס הכנה ללידה: האם ישנה בעיה עם קורס הכנה ללידה המיועד גם לבן הזוג? (כנראה שבין השאר יש גם תרגילים).
תשובה: אם הקורס נערך בצניעות, וגם השתתפות הבעל בלידה עונה על כללי ההלכה - מותר.
שאלה: לשים דיסקים בגניזה: האם צריך לשלוח דיסק של שיעור תורה לגניזה?
תשובה: מאחר ועל הדיסק הדברים כתובים בצורת אותות ולא כתב ממש מותר לזרוק אותו לפח. יש מחמירים במחיקת דיסק לצורך שימוש אחר.
שאלה: חולצה לבנה בראש חודש אב: בכל ר"ח אני נוהג ללכת עם חולצה לבנה ובדרך כלל גם עם כיפת שבת, ובכללי להשרות שמחה ולשמוח, כיצד יש לנהוג בר"ח אב? (אני לא מדבר על השנה שר"ח אב יוצא בשבת)
תשובה: אין ללכת בר"ח בבגדי שבת מיוחדים. אולם ניתן להשתמש בחולצה לבנה שכבר לבשת בשבת לפני כן. להרבות בשמחה אסור אולם ניתן לזכור את מעלת ר"ח שהרי גם בר"ח אב אומרים הלל. השמחה היא בעיקר על העתיד לבוא עלינו בימים אלו.
שאלה: תפילה לעתיד על דבר מסויים: 1. ברש"י בפרשת ואתחנן כתוב שאם משה היה מתפלל עוד פעם אחת להיכנס לארץ ה היה חייב לקבל את תפילתו. חבר שלי סיפר לי שלכל דבר שאדם מתפלל עליו יש מספר של תפילות שאם האדם יתפלל ה יהיה חייב לקבל את תפילתו, זה נכון? 2. אני בן 17 ולאחרונה חברה שלי שאני כ"כ אוהב אמרה לי שהיא לא אוהבת אותי (לא במובן העצמי אלא בתור חבר) ולא רוצה להתחתן איתי, מאז ועוד לפני אני מתפלל אל ה שיעשה שנתחתן מתוך אהבה של שנינו אחד ת לשני ה ונחיה באהבה זו חיים רבים ביחד, ומאז שהיא אמרה לי את זה אני מתפלל אל ה ביותר כוונה והרבה יותר משלוש פעמים ביום, כמו שהתפללתי קודם לכן. אני יודע ש-40 יום לפני יצירת הולד יוצאת בת קול ואומרת מי תהיה זוגתו, ולפי דברי חבר שלי שה יהיה חייב לקבל את תפילתי אם אתפלל אותה מס פעמים מסוים זה ישנה את דברי הבת קול ומה יעשו הזיווג שלי והזיווג שלה, האם זה ר להתפלל על זה? שמעתי שלא מתפללים ספציפית על מישהי אלא על תכונות מסוימות, אבל אני לא רוצה מישהי עם תכונות כמו שלה, אני רוצה אותה ודווקא אותה, כי אני כל כך כל כך אוהב אותה. מה לעשות, להמשיך להתפלל?
תשובה: כמו שהקב"ה לא קיבל תפילתו של משה למרות רצונו העז של משה כך כל אדם יכול להיות במצב דומה ותפילתו לא תענה. גם אם אצל משה כתבו ח שמכוח התפלה יכלה להתבטל הגזירה יש מצבים שבהם אולי כוח התפלה גדול אולם יש גזירה או חשבונות אחרים ברומו של עולם שאותם אנו לא יודעים והם ימנעו מן התפלה מלהתקבל. מותר לאדם להתפלל על דברים ספציפיים. ככל שיש לאדם בהירות שהדבר הספציפי הוא הדבר הראוי והנכון יכול יותר להפציר שהוא יתקבל. אולם אנו אף פעם לא יכולים לכפות דעתנו על הקב"ה. תמיד צריכים להשאיר את המפתחות בידו של הקב"ה ולבטוח שגם אם תפילתנו לא מתקבלת זה לטובתינו. בנושא נשיאת אישה כל בר דעת מבין שלפני שאנו מתחתנים אנו לא יכולים לדעת בדיוק מה טוב לנו. מה שאנו מלאים באהבה כלפי מישהי מסוימת לפני חתונה עוד לא אומר שיהיה לנו טוב לחיות איתה. האהבה הטבעית היא יכולה להיות כאות שאולי זה הזיווג. אולם אם הדברים לא יוצאים לפועל במיוחד בנושא זה אין להצטער משום שלא תמיד ההתלהבות הראשונה היא הדבר שמבטיח שגם לאורך זמן הקשר מתאים. דווקא בנושא זה יש מקום גדול יותר להשאיר מקום לקב"ה ולא להיות בטוחים במה שטוב לנו.
שאלה: השתלת איברים: מהי דעת הרב ליאור שליט"א בסוגיית השתלת איברים?
תשובה: אם אדם נפטר ונקבע רגע המוות מבחינה הלכתית, על פי הרבנות הראשית, או מוות לפי כל השיטות, מותר לקרובים לנדב איבר כדי להציל אדם אחר, יש מגדולי ישראל האוסרים אבל הרוב מתירים. אני לא ממליץ לחתום על כרטיס תרומת אברים משום שאז זה בידיים שלהם והם לא שואלים את המשפחה, קשה לשלוט בזה. אני מציע שאם חלילה קורה אסון שיפנו אל המשפחה, ועל המקום המשפחה תחליט. אבל לחתום מראש - שמעתי כמה סיפורים שלא שאלו את המשפחה וזו בעיה של כבוד הנפטר.
שאלה: כשרות בחו"ל: בעזרת השם, אטוס עם משפחתי לחו"ל עוד מעט. אנו משפחה חילונית אך שומרת כשרות. אני המקפיד ביותר ומאוד חשוב לי לאכול אוכל כשר. אבקש בכל לשון של בקשה, אמור לי מה לאכול ומה לא. במלון יש רק ארוחות בוקר ואת שאר הארוחות תיכננו לאכול בחוץ. בבקשה ממך, תן לי תשובה אשר תוכל לספק אותי, ושבה אוכל לעמוד.
תשובה: בבוקר במלון אל תאכלו דבר מבושל רק ירקות חיים שלמים, מיצים, קורנפלקס (באשר לחלב אם אין חלב ישראל יש מתירים בארצות מפותחות חלב רגיל), תה, קפה (לא לבחוש בכפית מתכת), דבש וכדו'. תבררו ברבנות המקומית איזה סוג לחם אפשר לאכול שם. קחו אתכם מזלג חשמלי ואבקות מרק מהארץ ובחדר תוכלו לבשל לעצמכם מרק בכוסות הזכוכית שבחדר. מחוץ למלון תאכלו רק במסעדות כשרות אם יש, אוכל צמחוני, ירקות, פרות ולחם כנ"ל. בסופרמרקטים גדולים ניתן למצוא מזון בהכשר רבנויות שונות כדאי להכיר את הסמלים שלהן כגון של ה-ou.
שאלה: מילואים בגיזרת עזה: גדוד המילואים אליו אני משתייך עתיד לבצע תעסוקה באזור כרם בדרום רצועת עזה. הפלוגה שלי אמורה לאבטח את מחסום כרם - דרכו מועברות סחורות לעזה. 1. האם יש עניין להשתתף במילואים אלו שהרי יש כאן סיכון חיי חיילים לצורך אינטרס כלכלי מפוקפק או לצורך פוליטי של הממשלה? 2. האם אין כאן סיוע לחיזוק האויבים שלנו? 3. עלי לציין, כי מפקדי טוען שאין הצבא בוחר את משימותיו וגם חיילים שמאלנים שומרים על התנחלויות וכו. האם יש ממש בטענה זו?
תשובה: הטענה הזו לא נכונה. מה זאת אומרת שומרים על התנחלויות? שומרים על ישוב יהודי. פה מדובר על עזרה לאוייב, מה ההשוואה בכלל? קשה לקבוע באופן חד משמעי שהסיוע מגיע רק לאויב. אנו יודעים שיש חולשה במדיניות שמסכנים חיילים במעברים, אבל שלא ירצו לשרת בגלל זה - קשה לי לענות על זה, אני לא יודע את כל הנתונים. ברור שנודף מזה ריח לא טוב.
שאלה: מזוזה לזוג שחיים ביחד: חבר שעומד לשכור דירה עם חברתו (הם אינם נשואים) ביקש ממני לקבוע מזוזה. מה עלי לעשות (הצעתי לו שהוא יכול לקבוע בעצמו)?
תשובה: השבת תשובה נכונה.
שאלה: כניסת שבת במקום בו אין שמש: מתי נכנסת השבת בארצות בהן יש לילה לבן במשך כמה חודשים?
תשובה: זו שאלה כבדת משקל. בפסיקתא דרב כהנא כתוב על הפסוק "עשה ירח למועדים שמש ידע מבואו", היכן שיש שקיעה נוהגים המועדים והשבתות, אם אין שקיעה לא נוהגים כל הדינים התלויים בימים. זה לא יסתור שום יסוד באמונה אם נאמר ששם אין שבת, לא נשלמו התנאים לקיום מצוות השבת. כמו שבתרומות ומעשרות אם מכניס דרך גגות וקרפיפות פטור. למעשה, במקום שאין שקיעה ינהג כפי אופק ירושלים.